Există două componente ale procesului prin care ajungi să obții un credit ipotecar.
Preaprobarea bancară:
În funcție de rapiditatea cu care prezinți actele necesare, o preaprobare bancară poate dura de la 3-5 zile lucrătoare la 2-3 săptămâni.
Odată ce ai obținut preaprobarea bancară, vei cunoaște detaliat suma pe care o poți obține de la bancă și condițiile. Următorul pas este să mergi la vizionari și să alegi casa pe care o vei cumpăra, știind din acel moment care este bugetul pe care îl ai la dispoziție.
Semnarea contractului de vânzare-cumpărare și a contractului de credit
În momentul în care te-ai hotărât asupra proprietății pe care vrei să o cumperi, va trebui să mergi cu vânzătorul să închei un antecontract la notar. Antecontractul, alături de actele proprietății, se transmit apoi bancii pentru analiză și evaluare.
Acest proces durează în medie până la 3 săptămâni, dar sunt situații în care poate fi mai rapid sau de durata mai lungă. Odată ce banca termină această analiză, se poate merge la notariat pentru a se semna vânzarea finală.
Dacă știi din timp că nu poți fi în țara până la finalizarea procesului, este o idee bună să faci o împuternicire cuiva apropiat pentru a semna în numele tău următorii pași.